**Mikko Petman** (s. 13. toukokuuta 2001 Lappeenranta) on suomalainen jääkiekkoilija, joka pelaa SM-liigajoukkue JYPissä. Hän on pelipaikaltaan oikea laitahyökkääjä. Petman laukoo oikealta.

Ura
---

### Seuraura

Petman on Saimaan Pallon kasvatti. Kaudella 2015–2016 hän oli C-nuorten SM-sarjan runkosarjassa joukkueensa paras pistemies ja syöttäjä tehoilla 17+30=47, joilla Petman sijoittui pistepörssissä seitsemänneksi. Kaudeksi 2016–2017 hän siirtyi yhdessä isoveljensä Villen kanssa Rauman Lukon B-nuoriin. Vain 15- ja 16-vuotiaiden veljesten tueksi Raumalle muutti myös heidän äitinsä Seija. Kaudella 2017–2018 Mikko Petman nousi vain 16-vuotiaana Lukon A-nuorten avainpelaajaksi. Hän oli tehoilla 12+14=26 joukkueen kolmanneksi paras maalintekijä ja jakoi sisäisen pistepörssin neljännen sijan Niklas Ylitalon kanssa.

Kesällä 2018 Petman nousi Lukon SM-liigajoukkueeseen. Hän teki liigadebyyttinsä kauden 2018–2019 avauskierroksella 14. syyskuuta 2018 paikallisvastustaja Porin Ässiä vastaan. Petman merkittiin Lukon nelosketjun oikeaan laitaan Aaro Vidgrenin ja Eetu Koivistoisen viereen. Hän sai ottelussa jääaikaa 4.17 minuuttia. Petman keräsi myös yhden kahden minuutin jäähyn kampituksesta. Liigauransa avausmaalin hän teki seitsemännessä ottelussaan 2. marraskuuta 2018 Tapparaa vastaan. Petman pelasi SM-liigassa kauden aikana 13 runkosarjaottelua tehden yhden maalin. Suurimman osan kaudestaan hän pelasi vielä Lukon A-nuorissa, joiden paras maalintekijä Petman oli 16 osumallaan.

Varsinaisella SM-liigan tulokaskaudellaan 2019–2020 Petman teki 47 runkosarjaottelussa tehot 3+4=7. Helmikuussa 2020 hän pelasi myös kaksi ottelua lainalla Mestis-joukkue Savonlinnan Pallokerhossa yhdessä veljensä Villen kanssa. Mikko Petman pelasi kauden aikana myös 12 ottelua vielä Lukon A-nuorissa. Maaliskuussa 2020 hän teki seuran kanssa kaksivuotisen jatkosopimuksen. Kaudella 2020–2021 Petman teki SM-liigan yhden kauden piste-ennätyksensä tehtyään 56 runkosarjaottelussa tehot 7+7=14. Pudotuspeleissä hän teki 11 ottelussa kaksi maalia, joista molemmat olivat voittomaaleja. Näistä Petmanin playoff-uran ensimmäinen maali syntyi ensimmäisessä välieräottelussa 29. huhtikuuta 2021 Tapparaa vastaan ja se ratkaisi Lukolle 3–2-voiton. Hän oli jäällä joukkueensa kaikkien kolmen maalin aikana ja Petmanille merkittiin ottelusta lopulta teholukema +2. Veikko Ihalainen valitsi hänet ottelun Alumnien tähtien ykköstähdeksi. Petmanin toinen maali syntyi neljännessä vieraissa pelatussa välieräottelussa 3. toukokuuta 2021, jolloin hän ratkaisi Lukolle 0–1-voiton ja finaalipaikan. Joukkue eteni finaaliin ensimmäisen kerran myös 23 vuoteen ja kevään 1988. Tuukka Mäntylä valitsi Petmanin ottelun Alumnien tähtien ykköstähdeksi. Hän voitti kauden päätteeksi Suomenmestaruuden.

Kaudeksi 2022–2023 Petman siirtyi kolmivuotisella sopimuksella JYPiin. Marraskuussa 2022 hän joutui yli kolmeksi kuukaudeksi sivuun loukkaantumisen vuoksi. Petman palasi kaukaloihin maaliskuussa 2023. Hän pelasi kauden aikana lopulta vain 27 runkosarjaottelua. Jatkoaika.com-verkkolehden toimittaja Konsta Kiviniemen mukaan Petman hyytyi kauden 2023–2024 edetessä täysin ja hän oli kankea ja epävarma kiekon kanssa. Petman teki 53 runkosarjaottelussa tehot 5+3=8.

### Maajoukkueura

Petman pelasi alle 20-vuotiaiden MM-kilpailuissa vuonna 2021. Puolivälieräottelussa Ruotsia vastaan hän sai syöttöpisteen Roni Hirvosen tekemään Suomen 3–2-voittomaaliin, joka syntyi vain 25 sekuntia ennen varsinaisen peliajan päättymistä ja ratkaisi joukkueelle välieräpaikan. Petman teki turnauksen ainoan maalinsa pronssiottelussa Venäjää vastaan ja jäi Suomen 4–1-voittoon päättyneen ottelun voittomaaliksi ja ratkaisi joukkueelle pronssin. Hänet valittiin Suomen ottelun parhaaksi pelaajaksi. Petman oli nimettynä Suomen MM-kisaehdokkaaksi myös vuoden 2020 turnaukseen, mutta hän kuitenkin putosi lopullisesta kisajoukkueesta.

Petman pelasi myös alle 18-vuotiaiden MM-kilpailuissa vuonna 2019. Hän pelasi myös alle 18-vuotiaiden Hlinka Gretzky Cupissa vuonna 2018 ja World U-17 Hockey Challengessa vuonna 2017. Yhteensä hän pelannut 15 nuorten ja 50 poikien maaottelua.

Muuta
-----

Petmanin isoveli Ville pelaa hyökkääjänä NHL-seura Seattle Krakenin organisaatiossa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2017–2018 | Lukko | A-SM | 48 | 12 | 14 | 26 | 22 | – | – | – | – | – |
| 2018–2019 | Lukko | A-SM | 39 | 16 | 17 | 33 | 60 | – | – | – | – | – |  |  |  |  |  |  | U18 | 5 | 1 | 0 | 1 | 4 |
|  | Lukko | SM-liiga | 13 | 1 | 0 | 1 | 2 | – | – | – | – | – |
| 2019–2020 | Lukko | A-SM | 12 | 4 | 7 | 11 | 2 | – | – | – | – | – |
|  | Lukko | SM-liiga | 47 | 3 | 4 | 7 | 8 | – | – | – | – | – |
|  | SaPKo | Mestis | 2 | 0 | 2 | 2 | 2 | – | – | – | – | – |
| 2020–2021 | Lukko | SM-liiga | 56 | 7 | 7 | 14 | 26 | 11 | 2 | 0 | 2 | 0 | Kanada-malja |  |  |  |  |  | JMM | 7 | 1 | 2 | 3 | 2 |
| 2021–2022 | Lukko | SM-liiga | 46 | 7 | 5 | 12 | 50 | 7 | 1 | 0 | 1 | 2 |
| 2022–2023 | JYP | SM-liiga | 27 | 0 | 5 | 5 | 16 | – | – | – | – | – |
| 2023–2024 | JYP | SM-liiga | 53 | 5 | 3 | 8 | 66 | – | – | – | – | – |
| 6 kautta | yhteensä | SM-liiga | 242 | 23 | 24 | 47 | 168 | 18 | 3 | 0 | 3 | 2 |
| 1 kausi | yhteensä | Mestis | 2 | 0 | 2 | 2 | 2 | – | – | – | – | – |

Lähteet
-------

* Mikko Petman The Internet Hockey Databasessa (englanniksi)
* Mikko Petman Eurohockey-sivustolla (englanniksi)
* Mikko Petman *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Mikko Petman *Elite Prospects*. Everysport Media Group AB.  (englanniksi)
2. ↑  Elite Prospects - U16 SM-sarja Stats 2015-2016 *eliteprospects.com*. Everysport Media Group AB. Viitattu 4.4.2019. (englanniksi)
3. ↑  Mäkeläinen, Kimmo: SaiPasta kolme pelaajaa Lukon akatemiaan *satakunnankansa.fi*.  15.5.2016. Sanoma Media Finland Oy. Viitattu 16.9.2018.
4. 1 2  Setänen, Eetu: Harva voi kävellä Rauman torilla MM-kulta kaulassa - maailmanmestaruuden varmistuminen oli Ville Petmanin elämän paras hetki *satakunnankansa.fi*.  4.5.2018. Sanoma Media Finland Oy. Viitattu 15.9.2018.
5. ↑  Elite Prospects - Lukko U20 *eliteprospects.com*. Everysport Media Group AB. Viitattu 4.4.2019. (englanniksi)
6. ↑  Setänen, Eetu: Uuden projektin ensipolkaisut - "Tässä rakennetaan sellaista Lukkoa, että meidän työmme kestäisi vertailun Suomessa ja Euroopassa" *satakunnankansa.fi*.  23.5.2018. Sanoma Media Finland Oy. Viitattu 16.9.2018.
7. ↑  Lukko - Ässät, 14.9.2018 *liiga.fi*.  14.9.2018. Jääkiekon SM-liiga Oy. Viitattu 15.9.2018.
8. ↑  Lukko - Ässät, 14.9.2018 *liiga.fi*.  14.9.2018. Jääkiekon SM-liiga Oy. Viitattu 15.9.2018.
9. ↑  Lukko - Ässät, 14.9.2018 *liiga.fi*.  14.9.2018. Jääkiekon SM-liiga Oy. Viitattu 15.9.2018.
10. ↑  Lukko - Tappara, 2.11.2018 *liiga.fi*.  2.11.2018. Jääkiekon SM-liiga Oy. Viitattu 2.11.2018.
11. ↑  Elite Prospects - Lukko U20 *eliteprospects.com*. Everysport Media Group AB. Viitattu 4.4.2019. (englanniksi)
12. ↑  Ville ja Mikko Petman SaPKo:on viikonlopun peleihin *raumanlukko.fi*.  6.2.2020. Rauman Lukko Oy. Viitattu 22.3.2020.
13. ↑  Mikko Petman jatkaa seuraavat kaksi kautta *raumanlukko.fi*.  5.3.2020. Rauman Lukko Oy. Viitattu 5.3.2020.
14. ↑  Lukko - Tappara, 29.4.2021 *liiga.fi*.  29.4.2021. Jääkiekon SM-liiga Oy. Viitattu 2.7.2021.
15. ↑  Hepojärvi, Harri: Se on siinä! Lukko eteni SM-liigan finaaleihin dramaattisten vaiheiden jälkeen *iltalehti.fi*.  3.5.2021. Alma Media Suomi Oy. Viitattu 2.7.2021.
16. ↑  Tappara - Lukko, 3.5.2021 *liiga.fi*.  3.5.2021. Jääkiekon SM-liiga Oy. Viitattu 2.7.2021.
17. ↑  Nieminen, Janne: Petman ja Vidgren JYPin uusimmat vahvistukset *Jatkoaika.com*.  25.4.2022. Jatkoaika r.y. Viitattu 25.4.2022.
18. ↑  Keskiviikon arvokkaimmaksi duunaripelaajaksi valittiin pitkän loukkaantumisen jälkeen kaukaloon palannut Mikko Petman. *facebook.com*.  9.3.2023. JYP Jyväskylä Oy. Viitattu 23.3.2023.
19. ↑  Kiviniemi, Konsta: JYPin sonnit ja vasikat, 2023–24: Suomen paras Turkulainen ja läpimurtokomeetta loistivat loppukaudella sortuneessa korttitalossa *Jatkoaika.com*.  22.3.2024. Jatkoaika r.y. Viitattu 23.3.2024.
20. ↑  GAME SUMMARY (pdf) *iihf.com*.  2.1.2021. IIHF. Viitattu 6.1.2021. (englanniksi)
21. ↑  GAME SUMMARY (pdf) *iihf.com*.  5.1.2021. IIHF. Viitattu 6.1.2021. (englanniksi)
22. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2021. IIHF. Viitattu 6.1.2021. (englanniksi)
23. ↑  Seppä, Lassi: Nuorten Leijonien MM-leiriryhmä on selvillä − ulkopuolelle jäi Liigassa vakiorooleja kantavia pelaajia *Jatkoaika.com*.  12.12.2019. Jatkoaika r.y. Viitattu 6.1.2021.
24. ↑  Ville Petman *Elite Prospects*. Everysport Media Group AB.  (englanniksi)

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta